Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 753/14/8806	Košice, 17.2.2015
EEČ : 2-65-46-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v dobe od 01. 05. 2014 až doposiaľ neprispievala na výživu svojich detí Františka, Olivera, Mareka aj napriek tomu, že táto jej povinnosť vyplývala z rozsudku Okresného súdu XXXXX – okolie sp. zn. 8C/79/2009 zo d¨ľa 07. 12. 2011 a to sumou rovnajúcou sa 30 % zo sumy životného minima na každého z nich, čím jej takto vznikol dlh na výživnom vo výške 651,12 €,

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľa OR PZ OKP XXXXX - okolie sp. zn. ORP-538/1-VYS-KS-2014 zo d¨ľa 23. 12. 2014 bolo vznesené obvinenie XXXXX pre prečin podľa § 207 ods.  1, ods. 3 písm. b) Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bol vypočutý XXXXX, ktorý uviedol, že obvinená si plnila vyživovaciu povinnosť tak ako mala, a že z jeho strany to bol omyl, keď na obvinenú podal trestné oznámenie pre nesplnenie vyživovacej povinnosti. Túto skutočnosť poškodený zistil pri samotnom výsluchu na Okresnom riaditeľstvo PZ XXXXX – okolie. 

	Podľa § 215 ods. 1 písm. a) Tr. poriadku prokurátor zastaví trestné stíhanie, ak  je nepochybné, že nestal skutok, pre ktorý sa vedie trestné stíhanie. 

Trestného činu zanedbanie povinnej výživy podľa § 207 ods. 1, 3 písm. b) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať a čin spácha závažnejším spôsobom konania. 

Z výsluchu poškodeného XXXXX vyplýva, že obvinená XXXXX si riadne plní vyživovaciu povinosť a že pri podaní trestného oznámenia z jeho strany došlo k omylu, je zrejmé, že obvinená nenaplnila tak po stránke objketívnej, ako aj subjketívnej znaky trestného činu zanedbania povinnej výživy podľa § 207 ods. 1, ods. 3 písm. b) Trestného zákona.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor